Den Vest-Sjællandske Avis, 1825-08-19
Oversigt over Dagens udenlandske Nyeheder. Man skriver fra Frankerige, at Jnterressen for Grækernes Friehed tager bestandigt til; Foreningen i Paris til Grækernes Bedste har givet det første Stød dertil, og det er mærkværdigt at see hvorledes Mænd af de meest forskiellige Partier tage Deel deri. Regieringen kan vel ikke understøtte Foreningen, formedelst de Forhold hvori den staaer til Porten og nogle store Magter; men den lægger ingen Hindringer i Veien og efterfølger heri det Brittiske Cabinets Exempel. Foreningen har udvidet sin Virksomhed til Departementerne og aabnet der Subscriptioner, som have den bedste Fremgang, ogsaa har den sendt General La Roche til Grækenland, for at aftale med Regieringen der hvorledes Folkets Sag kan blive paa den bedste Maade understøttet. Generalens Jndberetning er skulle lyde meget tilfredsstillende og paa hans Forlangende skal nok en Deputeret blive afsendt dertil. Den Franske Ambassadeur forsømmer ikke nogen Leilighed for at tilbyde Porten sin Mægling til Udsoning; men har ikke hidintil kunne erholde et tilfredsstillende Svar derpaa; for nogen Tid siden afsendte han en af sine Adjutanter til Napoli di Romania for at erfare hvorledes det egentlig seer ud i Grækenland. – Den Franske Moniteur af 20de Juli indeholder en meget vidtløftig politisk Artikel om Europas nærværende Forfatning; der fremstilles deri, hvorledes den Periode vi nu leve i, er og maae nødvendig være Fredens. Freden er nødvendig for at dæmpe Democratismen, hvilken ligesom Flyvesandet hæver sig til de høieste Regioner og selv trænger ind i Magtens Kilder. Souverainer nes personlige Tænkemaade tiener til Fredens Vedligeholdelse; thi de kiende ikke blot Krigens Rædsler af Bøger; men af egen Erfaring. Jngen vil sætte sin egen Rolighed paa Spil for at nyde den farlige Fornøielse at forstyrre Andres. Alle Statsmænd ere giennemtrængte af den samme Følelse. De nyeste Erfaringer bevise disse Betragtningers Rigtighed. Den Nordamerikanske Revolution antændte en Krig, som forplantede sig til alle fire Jordens Deele; den Sydamerikanske Revolution tilveiebragte blot en Krig imellem Colonierne og Moderlandet; i hvor forskiellige end de Europæiske Magters Synspunkter derved ere, saa overlade de dog denne Begivenhed til sin egen Udvikling. det Østlige Europa vare Kabinetterne komne i endnu vanskeligere Forhold og man kunde neppe forvente at de ikke vilde blande sig i de Uroeligheder, som vare udbrudte i Grækenland; dog formaaede intet at undertrykke den almindelige Trang til Fred, og Kabinetterne synes blot at have henvendt deres Opmærksomhed paa disse Uroeligheder for at raadslaae med hinanden om Midlerne til at bielægge dem. J forrige Tider vilde hele Europa have grebet til Vaaben naar de Franske havde blot holdet en eneste Fæstning i Frankerige besat; derimod udelader sig den meest veltalende Mand i det Engelske Ministerium med den største Tillid om den Franske Armees forlængede Ophold i Spanien og Frankerige skiænker igien Østerrige den samme Tillid med Hensyn til Jtalien. - Den Franske Revolution har derfor ligesom omskabt Kabinetternes Politik; thi saaledes som den Krig, som den forvoldte var den største af alle Krige, saaledes er ogsaa den Fred som fulgte ovenpaa den, bleven den dybeste Fred paa Jorden der har existeret. Resultaterne heraf maae blive store, Udviklingen af den indvortes Velfærd bliver Europas Bestemmelse; man seer alle Magter arbeide paa at betale deres Statsgield, nedsætte Rentefonden og aabne nye Veie for Handelen og Jndustrien. Hvor forskiellig er ikke f. Ex. Frankerigs Tilstand i 1825 fra som den var i 1815 alle dets Vanheld ere blevne erstattede; dets Agerbrug og Jndustrie har aldrig været saa blomstrende som nu, denne har giort saadanne Fremskridt, som man ikke kunde have været istand til at forudsee. Fabrikernes Virksomhed er saa stor at man maae oprette Fabriker allene for at giøre Redskaberne til de øvrige. En Forening af Nationens rigeste og anseeligste Mænd er traadt sammen for at tilveiebringe en Capital af 50 til 100 Millioner til Jndustriens Udvidelse, andre Compagnier ere opstaaede for at giøre Paris til en Søehavn, eller for at bevirke at store Skibe kunne seile lige op til denne Stad. En anden Forening har til Formaal at forene Rhinen med Seinen. Afgifterne have i den første Halvdeel af dette Aar beløbet sig til 20 Millioner høiere end de vare anslagne til i Budgettet. De Forbindelser, som aabnes med Sydamerika, ville give den Drift, som er i alle Ting et nyt Sving og Amerika vil efterat det har trukket nogle Fonds til sig fra Europa give dem igien hundredefold tilbage. Det er bekiendt at Spanierne have neppe aabnet de Gruber fulde af kostbare Metaller, hvormed Naturen har velsignet hine Egne og man ville kun beregne hvilken Fordeel andre Nationers opfindsomme Aand, udrustet med disse Capitaler, og forsynet med Maskiner, og begavet med Virksomhed vil høste deraf, hvilken Masse af kostbare Metaller vil opstige af Jordens Skiød for at udbrede sig over dens Overflade: Europa vil blive truet med en stor Omvæltning i Mønternes comparative Værd (deres Forhold til Valuta) i Værdien af Varer og Betalings midler, og vi ere tildeels bestemte til at see den Revolution fornyes, som Opdagelsen af den nye Verden har bevirket i alle Anliggender, som have Hensyn til Penges Værd. (Dette er en Stadfæstelse paa de Beskuelser, som ere blevne fremsatte i N. 24 og 25 af dette Blad for i Aar i Afhandlingen om, hvorledes vil den Tid blive beskaffen som vi gaae imøde, og som fra dette Blad af have fundet Indgang i Udlandet, om de just ikke ere naaede til Moniteuren, en patriotisk Følelse tilskynder til at indbyde saavel Besidderne af faste Eiendomme, som de Personer, hvilke ere i Besiddelse af ledige Capitaler til at tage disse Betragtninger endnu engang i Overveielse. – Dette hele Stykke i den Franske Moniteur er af saamegen større Jnterresse og Vigtighed, som det sikkert er udgaaet fra en ministeriel Kilde, hvilket fees af de mange Oplysninger som det forresten indeholder, og deraf, at det slutter med at anbefale Forvandlingen af de 5 Procent Obligationer til 3 Procent, som den sikkerste Forholdsregel der kan tages.)